cyanic-selkie/wikianc huggingface dataset:
Eidsfjorden i Gulen
Innløpet til fjorden ligg mellom Klokkeidneset og Glossvikneset. Dalsøyra ligg på austsida av fjorden eit lite stykke inn i fjorden. Vidare sørover i fjorden ligg det berre småbruk langs fjordsidene, som Grinde, Knarvik, Glenja og Høyvika. Eidsbotn ligg inst i fjorden ved grenda Eide.
Riksveg 57 går langs austsida av fjorden og nesten heilt inst i fjorden kryssar fylkesveg 4 som går om lag 2 km nordover langs vestsida.
Chicha
Chicha er eit spansk ord for ymse gjæra drikkevarer. Drikken kan lagast av mais, maniok (òg kalla yuca eller cassava) eller frukt. I Inkariket lærte kvinnene å brygge chica i ein acllahuasi (kvinneskule).
Drikken vert vanlegvis laga av ein spesiell sort gul mais (jora), og han får då ofte namnet chicha de jora. Han har ein bleik stråfarge og kan sjå noko mjølkeaktig ut. Drikken har ein sur ettersmak, som kan minne om alkoholhaldig eplesider. Chicha vert drukke anten fersk og søt, eller moden og fyldig. Han inneheld noko alkohol, 1-3 %.
Chica vert vanlegvis assosiert med mais, men ordet vert i Andesfjella brukt om nesten alle heimelaga, gjæra drikkevarer, og ein bruker forskjellige kornsortar og frukt til å lage chica i forskjellige regionar.
I Peru tyder chicha òg eit uformelt arrangement eller ein gateseljar. I andre latinamerikanske land, som Panama, kan chicha rett og slett tyde mineralvatn eller jus.
Det vanlege spanske uttrykket «Ni chicha ni limonada», har omtrent same tyding som det norske uttrykket «verken fugl eller fisk».
Kenya Okazaki
Kenya Okazaki er ein japansk fotballspelar.
Han spela for klubbane Gamba Osaka, Ehime FC og Tochigi SC.
Dagfinn Høybråten
Dagfinn Høybråten er ein norsk embetsmann og politikar som frå 2004 til 2011 leidde Kristeleg Folkeparti. Han var vald inn på Stortinget for perioden 2009-2013 på Rogalandsbenken. Han hadde ulike statsrådpostar i begge Bondevik-regjeringane frå 1997 til 2000 og frå 2001 til 2005.
Tidleg karriere
Høybråten byrja si politiske karriere i 1979 då han vart leiar for KrFU, eit verv han hadde fram til 1982. Han var i perioden 1983-86 personleg rådgjevar for dåverande kyrkje- og undervisningsminister Kjell Magne Bondevik. Han var etter det statssekretær i Finansdepartementet i 1989-90.
Statsråd
Arbeids- og sosialminister i Kjell Magne Bondevik si andre regjering sidan 18. juni 2004, statsråd i Helsedepartementet (helsesaker) frå 19. oktober 2001. Også i Kjell Magne Bondeviks 1. regjering statsråd i Helsedepartementet (helsesaker). Høybråten er mest kjend for å ha skjerpa røykjelova, ved å forby all røyking innandørs på restaurantar og utestadar.
I 2004 opna Slottet for at statsrådar etter 4 års tenestetid vart tildelt St. Olavs Orden. Dagfinn Høybråten vart då kommandør av St. Olavs Orden.
Privatliv
Høybråten er gift og har fire born. Han er busett på Nesodden der han er med i den lokale meinigheita i Misjonsforbundet. Han er son av politikar Per Høybråten (1932-90).
Han har utdanning frå mellom anna Kristelig Gymnasium, og det var denne klassa han hadde med seg då han var gjest i Den store klassefesten i 2005.
Anderson Soares da Silva
Anderson Soares da Silva er ein brasiliansk fotballspelar.
Han spela for klubben Vissel Kobe.
George Bohanon
George Roland Bohanon jr. er ein USA-amerikansk jazztrombonist og studiomusikar frå Detroit i Michigan.
Tidleg i 1960-åra spelte han i Detroit's Workshop Jazz ensemble med Johnny Griffith, Paula Greer, David Hamilton, Lefty Edwards og Herbie Williams. Etter å ha spelt på fleire Motown-innspelingar, i lag med leiande musikarar som Hank Cosby frå Funk Brothers, flytta han til California.
Mellom 1984 og 1993 spelte han i orkestera som akkompagnerte Frank Sinatra.
Diskografi
Med Karma
Walney Channel
Walney Channel er eit smalt område med grunt tidvatn i Irskesjøen mellom øya Walney Island og Barrow-in-Furness på det britiske fastlandet. Han dannar fronten på Furnesshalvøya. Kanalen er om lag 15 km lang.
Den sentrale delen av kanalen vert tørrlagd ved fjøre sjø, og det går ein gangveg over kanelen her. Walney Bridge, opna i 1908, går over den sentrale delen av sundet. Dette området vart utvikla på 1800-talet då Barrow skipsverft voks fram. Det var då, og framleis er, naudsynt og mudre opp den sørlege delen av kanalen.
Den sørlege delen av kanalen munnar ut i Morecambe Bay mot Rampside og Roa Island. I kanalen ligg Piel Island og Sheep Island, sistnemnde er dominert av Piel Castle. Området mellom desse to øyane vert tørrlagt ved fjøre sjø.
Breaker Island
Breaker Island er ei lita klipperik øy utanfor Antarktis som ligg like sørvest for Norsel Point, utanfor sørvestkysten av Île Anvers i Antarktiske Arkipel. Ho vart kartlagd av Falkland Islands Dependencies Survey (FIDS) i 1955. Ho fekk dette namnet av UK Antarctic Place-Names Committee (UK-APC) fordi øya skapar brenning når sjøen er grov.
Nordgulfjorden
Nordgulfjorden er ein fjordarm av Gulafjorden i Gulen kommune på sørsida av Sognefjorden. Han har ei lengd på 4 km og strekkjer seg frå sør til nord.
Fjorden har innløp mellom Øskjeneset i aust og Bøneset i vest. To nes stikk ut i fjorden frå austsida, Mjåneset i sør og Skarpeneset lenger nord. Ved Skarpeneset er fjorden berre 50-60 meter brei. Nord for Skarpeneset vert fjorden kalla Nordgulvågen og her ligg bygda Nordgulen.
Riksveg 57 går langs austsida av fjorden, medan fylkesveg 7 går på vestsida.
Sør for Øskjeneset ligg innløpet til Austgulfjorden.
Upersonleg subjekt
Upersonleg subjekt er ein term som av nokre grammatikarar blir brukt for å referere til subjektet til upersonlege verb, verb som aldri eller i visse situasjonar ikkje kan ta subjekt som refererer ut over setninga. Ein vanlegare term er formelt subjekt.
Alfred Schnittke
Alfred Schnittke var ein tysk-russisk komponist.
Biografi
Alfred Schnittke vart fødd i Engels i Sovjetunionen. Faren stamma frå Frankfurt, medan mora var russisk og jobba som tysklærar i byen. Alfred Schnittke starta si musikalske utdanning i Wien i 1946, før han studerte vidare ved konservatoriet i Moskva frå 1953 til 1958. Frå 1961 til 1972 underviste han òg ved konservatoriet, men frå og med 1973 dreiv Schnittke utelukkande med komposisjon.
Etter å ha budd i Russland i over 40 år, flytte Schnittke til Hamburg i 1990 saman med familien sin. Her fekk han stilling som professor ved musikkhøgskulen i byen. I dei siste åra sine fekk han tre tilfelle av slag. Alfred Schnittke døydde i Hamburg i 1998 og er gravlagd på Novodevitsjijgravstaden i Moskva.
Musikk
Schnittke gjorde forsøk med aleatorisk musikk og serialisme, men enda til slutt opp med ein fleirstilistisk komposisjonsteknikk, lik Charles Ives, Luciano Berio og Bernd Alois Zimmermann. Medan han leitte etter ein identitet som komponist, skreiv han også filmmusikk og teatermusikk.
Schnittke skreiv 8 symfoniar, 6 concerti grossi, fleire konsertar for ulike instrument og ballettar. Frå 1986-1988 skreiv han balletten Peer Gynt etter Ibsen-dramaet med same namn. I 1993 skreiv han orkesterverket Hommage à Grieg som vart urframført på Festspela i Bergen same året i høve 150-årsjubiléet for fødselen til Edvard Grieg.
Ryosuke Maeda
Ryosuke Maeda er ein japansk fotballspelar.
Han spela for klubben Vissel Kobe.
Binding
Binding er ein grammatisk kategori som fortel kva status referenten til eit ord får når det blir brukt i ei setning. Kategorien har to alternativ, bunden og ubunden. I norsk er bunden form uttrykt med eit suffiks, mens ubunden er uttrykt ved at dette suffikset manglar (jf. skilnader som båt ~ båten, båtar ~ båtane, der den første forma i kvart par uttrykkjer ubunden, og den andre uttrykkjer bunden).
Termen "binding"
Binding blir ofte kalla bestemtheit, men i følgje Nynorskordboka er termen binding. I generativ grammatikk blir termen binding brukt om eit anna grammatisk fenomen, nemleg tilhøvet mellom refleksive pronomen og antesedentane deira. I setninga Per bad oss vaske seg er seg bunde av Per.
Kategorien binding (bestemtheit)
For å forstå bindingskategorien kan vi ta utgangspunkt i talesituasjonen ordet blir brukt i. Vi bruker bunden form når referenten til ordet allereie er ein del av talesituasjonen, men ubunden når referenten ikkje er det. Eit eventyr kan til dømes starte slik: ''Det var ein gong ein mann og ei kone. Mannen sat heime og … ''. Første setning introduserer to referentar, og vi bruker ubunden form. Når vi kjem til den andre setninga, er referenten allereie introdusert, så her må vi bruke bunden form for å vise at det er den same mannen vi snakkar om. Bruker vi ubunden, er det rett og slett ikkje same mannen: ''Det var ein gong ein mann og ei kone. ?Ein mann sat heime og ... ''. Ofte står eit substantiv i bunden form når det viser tilbake til ein del av ein annan referent (jf. Det var ein fin bil. Særleg dashbordet / *eit dashbord var stilig).
I setninga Myggen bit skikkeleg i år har vi med eit anna fenomen å gjere, nemleg generisk mygg, der bunden form viser til mygg generelt.
Josvas bok
Josvas bok (hebr. ['se:fer Jəho:'šua‘]) er den 6. boka i bibelen. Boka følgjer rett etter mosebøkene og er dimed rekna som den fyrste historieboka i det kristne gamle testamantet, og den fyrste av dei tidlege profetane i det jødiske Tanákh.
Josvas bok er nemnt for Josva, Moses sin etterfølgjar som leiaren for det jødiske folket, som er den viktigaste personlegdommen i hendingane som boka fortel om. Boka handlar om korleis Israelsstammane hærtok Kanaan etter å ha fare over elva Jordan, og korleis det nytekne landet vart delt opp mellom dei tolv stammane. Dei siste delane av boka skildrar Josva sin siste talet til Israelarane, nasjonalpakta som var gjort i Sikem, og Josva sin daude.
DJ Shadow
Debut
Davis voks opp i Hayward i California, og vart tidleg tiltrekt av hip-hop laga av diskjockeyar ved hjelp av turntables og samplemaskiner. Allereie som tenåring laga han sine eigne samples og songar ved hjelp av ein enkel samplingsmaskin. Nyskapande musikk til trass, det var først når han flytta til Nord-California at hans eigen musikk vart utgjeven. Etter ei tid på universitetet oppretta han sitt eige plateselskap, og gav deretter ut sine gamle songar gjennom skuleradioen. Han gav ut ein 17 minutt lang hip-hop-symfoni ved namn Entropy i 1993. Songane hans spreidde seg blant ei rekkje diskjockeyar i hip-hop-undergrunnen og vekte til slutt oppsikt hjå plateselskapet Mo' Wax. Dette resulterte til slutt i debutplata Endtroducing.... Plata vart svært godt motteken av kritikarar i Storbritannia og Amerika, og har hamna i Guinness rekordbok for første fullsampla album. Etter suksessen med det første albumet gav han ut sine tidlegare singlar tidleg i 1998 på albumet Preemptive Strike.
Framhald i karrieren
Etter Preemptive Strike jobba Davis med songar frå andre artistar under same plateselskapet, han jobba m.a. med debut-albumet til UNKLE. Det neste prosjektet han starta var ei utgjeving under hans eige fornya plateselskap, Solesides. Plata fekk namnet Quannum Projects og kom ut i 1999. Det andre soloalbumet hans, The Private Press, kom ut i 2002, nesten seks år etter debutalbumet. Både Endtroducing... og The Private Press hadde likskapstrekk. Dei var unike, men hadde begge Davis sin kunstnariske stil. Difor vart reaksjonane store då det tredje soloalbumet hans kom ut i 2006, The Outsider. Her fekk han hjelp av lokale rapparar og musikkstilen var totalt endra frå tidlegare arbeid, noko som vekte sterke motreaksjonar, samtidig som han vann nye tilhengjarar.
Romfartøyet «Orion»
Orion er eit manna romfartøy under utvikling i USA som ein del av Constellation-programmet. Tidlegare i prosessen vart fartøyet kalla Crew Exploration Vehicle (CEV). Det nye romfartøyet skal erstatte romferjeflåten etter at dei tre siste romferjene vart sette på bakken for godt i 2011. Orion skal skytast opp med hjelp av det nye Ares I-oppskytingsfartøyet, frå Kennedy Space Center. «Orion» vil frå starten brukast til å frakte mannskap og nyttelaster til den internasjonale romstasjonen, men er også tiltenkt å vere ein viktig del i framtidige ferder til månen og Mars, etter 2015.
Carmelo
Carmelo er ein by i Uruguay. Han har om lag 17 000 innbyggjarar.
Tomoki Wada
Tomoki Wada er ein japansk fotballspelar.
Han spela for klubben Vissel Kobe.
Breakwater Island
Breakwater Island er ei lita øy i Antarktiske Arkipel med ei linje skjer som strekjker seg i ein sørvestleg boge ut frå øya. Ho ligg ovanfor Nipple Peak, 0,3 nautiske mil utanfor austsida av Wiencke Island. Det skildrande namnet kjem av at ho skapar brytande sjø og vart gjeven av Falkland Islands Dependencies Survey i 1944.
Fredrik IV av Danmark-Noreg
Valspråket hans var «Dominus mihi adiutor · Herren er min hjælper».
Maldonado
Maldonado er ein by i Uruguay, og hovudstaden i departementet med same namn. Han hadde 54 603 innbyggjarar i 2004. Byen vart grunnlagd i 1755, etter initiativ frå guvernøren i Montevideo, Joaquin de Viana.
Bøfjorden
Bøfjorden er namnet på fleire fjordar i Noreg:
Rafael Aparecido Elisbao
Rafael Aparecido Elisbao er ein brasiliansk fotballspelar.
Han spela for klubben Gainare Tottori.
Fredrik V av Danmark-Noreg
Kong Frederik V av Danmark-Noreg, av den oldenborgske slekta, var konge av Danmark og Noreg frå 1746 til 1766.
Han var son av kong Christian VI og Sophie Magdalene av Brandenburg-Kulmbach. Mor hans kalla han «der dänische Prinz» (på tysk: den danske prinsen). Nokre gonger tala han dansk i staden for tysk. Tysk var morsmålet. Han gifta han seg med Louise av Storbritannia den 10. november 1743 i Hannover. Bror til brura, hertugen av Cumberland, var til stades i staden for henne. Det "eigentlege" giftarmålet fann stad den 11. desember i København same år. Med dronninga fekk han fem born, mellom dei den seinare Christian VII. Like mange born fekk han med Madam Hansen. Else Hansen var den elskarinna han likte best. Etter at dronning Louise døydde i barsel i 1751, gifta han seg i 1752 i Fredensborg slottskyrkje med Juliane Marie av Braunschweig-Wolfenbuttel. Paret fekk berre ein son, Frederik, far til den seinare kong Christian VIII av Danmark. Trass at Frederik voks opp i ein strengt pietistisk heim, vart han ein livsnytar som elska kvinner og vin. Tida gjekk med til byrundar på vertshus og bordell. Faren, den strengt religiøse Christian VI, tenkte på å gjera han umyndig. Kongen sine alkoholproblem utvikla seg, så den røynlege makta låg i hendene på geheimerådet og overhoffmarskalken Adam Gottlob Moltke. Trass drukkenskapen og utskeiingane, nytte den livlege og livsglade kongen stor popularitet. I motsetnad til Christian VI snakka han dansk. Kunst og vitskap fekk gode høve, og offentlege teaterframsyningar vert tillatne.
Frederik V si regjeringsperiode var prega av framgang for handel og den spirande industri, med krutverk og kanonstøyperi i Frederiksværk. Den første store danske industriverksemda vart oppført av Johan Frederik Classen. Krav om jordreform i Danmark vart ikkje imøtekome av Moltke, og bøndene merka ikkje noko til den økonomiske framgangen. I same tidsrom vart Det Kgl. Opfostringshus, Frederiks Hospital og Kunstakademiet oppretta i København. Han lét byggja bydelen Frederiksstaden med Amalienborg som knutepunkt. Dei fire palea i Amalienborg stod ferdige i 1760, medan Salys sin ryttarstatue av Frederik V kom i 1771. Kongen skulle ikkje sjølv bu i Frederikstaden. Han gav tomter med god plassering til viktige borgarar, mot at dei oppførte eit palé på tomta. I 1766 døydde Frederik V, berre 42 år gamal. Han vart gravlagd i Roskilde Domkyrkje og etterfylgd av sonen Christian VII.
Born:
Gift 2) med Juliane Marie av Braunschweig-Wolfenbüttel
Lars Aasgard
Lars Amandus Aasgard var ein norsk politikar som var stortingsmann for Kristeleg Folkeparti. Han var varaordførar i Lindås frå 1947 til 1951 og ordførar frå 1952 til 1963. Alt medan han var ordførar, vart han vald som vararepresentant til Stortinget i 1953 og 1957. I 1961 vart han fast representant for Kr.F. saman med Torstein Kvamme, og han vart attvald i 1965, også ved det valet fekk Kr.F. to representantar frå Hordaland og han var saman med Sverre L. Mo i denne perioden. I sin første periode på Stortinget var Lars Aasgard medlem av Justiskomiteen, i andre periode vart han medlem av Industrikomiteen.
Lokalt politisk arbeid
Alt før han kom inn i Lindås kommunestyre, hadde Lars Aasgard fått verv i lokalpolitikken. I 1932 vart han formann i likningsnemnda i kommunen, og då han i 1933 kom inn i kommunestyret, vart han og formann i fabrikktilsynet og vegnemnda. Derifrå var ikkje vegen lang til å bli formann i nemnda for bygging av Alversund bru 1948-1954, då var han også blitt ordførar i kommunen. På denne tida var ordførarane medlemer av fylkestinget, så han fekk fleire verv på fylkesnivå frå 1956, mellom anna som medlem av Arbeids- og tiltaksnemnda fra 1956-1962 og som medlem av styret for Hordaland sjukehusnemnd 1956-1962. I 1957 vart han medlem av Bestyrelsen for Norges Bank, avdeling Bergen, frå 1972 til 1981 var han formann i dette styret.
Lars Aasgard hadde og stor interesse for skule og utdanning og var formann i gymnasnemnda for Nordhordland 1963-1967 og i samme periode og formann i styret for Nordhordlands interkommunale realskule 1963-1967. I 20 år frå 1959 var han styreformann for Nordhordland folkehøgskule og i den same perioden var han formann i rådet og nestformann i styret for Kongshaug folkehøgskule. Sjølv etter at han vart pensjonist, var han formann i plan- og byggjenemnd for Knarvik barnehage 1979-1981.
Jerry Jumonville
Jerome Noel «Jerry» Jumonville var ein USA-amerikansk jazz-, rhythm and blues- og rock and roll-saksofonist, arrangør og  komponist.
Jumonville kom frå Carrollton-delen av New Orleans, men var busett i Los Angeles gjennom det meste av 1960-åra og fram til 1980-åra, der han arbeidde mykje som studiomusikar, før han reiste heim til heimbyen.
Lars Aasgard
Lokalt politisk arbeid
Utanom politikken var Lars Aasgard disponent for Aasgard møbelfabrikk som han og broren Olav Aasgard hadde etablert i 1930. Han var utdanna møbelsnekkar frå Haus Trearbeidsskule 1922 og Statens husindustriskole 1924-1925. Fram til han starta møbelfabrikken i 1930, arbeidde han innan jordbruk og fiske.
Gendriv
Gendriv eller gendrivarar (engelsk gene drive) er gen som sjølve kan auka sannsynet for at dei vert førte vidare ved kjønna øksling til over 50%. Gendriv kan verka ved at dei saksar ut ein del av DNA-et frå forelderen som ikkje har gendrivet, og deretter limer inn gena som kodar for gendrivet. På denne måten vil desse gena vera til stades på kromosoma frå båe foreldra.
Lars Aasgard
Kristeleg engasjement
I fritida var Lars Aasgard et svært mykje med i kyrkjeleg og kristeleg arbeid. I 1932-33 gjekk han på Det Vestlandske Indremisjonsforbunds bibelskule i Bergen. Sidan var han fritidsforkynnar i nærområdet heile livet. Det var særlig Norsk Luthersk Misjonssamband og Den indre Sjømannsmisjon som fekk nyte godt av hans engasjement. Han var formann i styret for Lindås og Masfjorden Kinamisjonslag 1939-1944 og formann i Bergen krins av Norsk Luthersk Misjonssamband 1956-1961 og Nordhordland Misjonssamband 1978-1982. Etter krigen engasjerte han seg også sterkt i Den indre Sjømannsmisjon, først i Bergen krets, der han var kretsformann i to periodar, sidan kom han inn i organisasjonen sitt landsstyre, der han var medlem frå 1958 og landsstyreformann frå 1970 til 1979.
Han var og engasjert i Myking sokneråd. Der var han formann fra 1952 til 1963, og frå 1981 til han døydde var han formann i komiteen som arbeidde for å skaffe nytt orgel til Myking kyrkje.
Gendriv
I teorien kan eitt einskildindivid med det rette gendrivet få ein heil art til å døy ut.
Rugøl
Rugøl er øl som er brygga på ei blanding av rug- og byggmalt.
Eit kjerneområde for brygging av rugøl er Finland og Estland med sitt tradisjonelle sahti. Det er ei aukande interesse for rugøl i fleire land. I Tyskland har Fürstliche Brauerei Thurn und Taxis i Schierling i Bayern brygga eit rugøl - Schierlinger Roggen - sidan 1988, som vert eksportert til fleire land. Det store bryggeriet Paulaner i München lagar òg eit «roggenbier» - Paulaner Roggen. Eit bryggeri i Schlägl i Austerrike brygger eit Goldroggen, og på vestkysten av USA finst det fleire mikrobryggeri som tilbyr rugøl.
Ibsenprisen
Ibsenprisen er ein pris til fremje av norsk dramatikk. Prisen vert administrert av Skien kommune, og har vore delt ut årleg sidan 1986.
Prisen kan delast ut årleg til ein norsk dramatikar som det siste året har fått oppført eit nytt verk for barn eller vaksne ved eit profesjonelt sceneteater, radioteater eller fjernsynsteater, eller for eit samla dramatisk forfattarskap. Prisen vert delt ut i Skien på fødedagen til Henrik Ibsen, 20. mars. Prisen er frå 2005 på 150 000 kroner som er stilt til disposisjon av Forsikringsselskapet Vital A/S og frå Skien kommune ein Ibsenstatuett laga av bilethoggaren Nina Sundby.
I juryen sit det 5 medlemmer, ein kvar frå desse organisasjonane:
Austgulfjorden
Austgulfjorden er ein fjordarm av Gulafjorden i Gulen kommune på sør for Sognefjorden. Fjorden er om lag 8 km lang og strekkjer seg frå vest til aust.
Fjorden har innløp sør for Øskjeneset. På nordsida av dette neset går Nordgulfjorden nordover. Rett aust for innløpet ligg neset Klubben og Livresundet. Over dette sundet kryssar riksveg 57 fjorden via Leversundbrua på 152 meter. Rett aust for Klubben ligg Hantveitneset på nordsida med Sommarlivika nord for neset. Her ligg òg garden Hantveit. På andre sida av fjorden ligg grenda Oppdalsøyra. Vidare innover i fjorden frå her vert fjordsidene stadig høgare og brattare. Inst i fjorden ligg grenda Austgulen og på nordsida her strekkjer Høgenipa seg opp til over 600 meter over havet.
Fylkesveg 3 går langs heile sørsida av fjorden.
Bremeninsel
Bremeninsel er ei 1 km² stor øy i Melchior Islands i Sørishavet langs vestkysten av Den antarktiske halvøya.
Eit 1 km langt sund (Bremenkanal) ligg mellom Omega Island og Bremeninsel. Sundet vart oppdaga under ein ekskursjon den 2. februar 2003 av det tyske cruiseskipet MS «Bremen», kalla opp etter den tyske byen Bremen. Namnet «Bremeninsel» vart foreslått av Bärbel Krämer frå Hapag-Lloyd.
Norsk Grammatik
Norsk Grammatik, skriven av Ivar Aasen, er ein norsk grammatikk som vart utgjeven i 1864. Boka er ei omarbeidd utgåve av Det norske Folkesprogs Grammatik som kom ut i 1848. Aasen hadde no fått større innsikt i grammatisk teori. Det viktigaste var likevel at 1864-utgåva av Norsk Grammatik er ein normativ (føreskrivande) grammatikk for eit nytt skriftmål, ikkje som 1848-utgåva ein deskriptiv (skildrande) grammatikk for talemålet.
Aasen meinte at norske bygdemål sett under eitt inneheldt eit sjølvstendig språk. Formålet med grammatikken var å framstille grunnreglane i dette norske språket slik det vart tala då boka vart skriven. Aasen sette her opp det endelege framlegget sitt til normal for det nye landsmålet.
Grammatikken har fem avdelingar: I to tilleggskapittel går han gjennom bygdemåla og landsspråket. Aasen meinte at den skriftlege forma av landsspråket burde «være den fuldkomneste, reneste og værdigste Form av Folkets Tale». Boka framstilte det norske folkespråket, men ho var skriven på dansk.
Litt om bøyingsformene
Av boka på 390 sider er kapitlet om bøyingsformer det største, med meir enn 100 sider. Her er det berre plass til nokre døme på formene Ivar Aasen sette opp i grammatikken:
Substantiv
Sterke hankjønnsord:
Linne hankjønnsord:
Sterke hokjønnsord:
Linne hokjønnsord:
Inkjekjønnsord utan ending og med ending på -e::
Inkjekjønnsord som endar på -a:
Verb
Dei sterke verba følgjer seks klasser etter lydskiftet i vokalen, her følgjer nokre døme:
Hovedmerket for dei svake verba er at dei i fortid endar på ein d som nokre gonger leggjast til rotstammen, andre gonger etter ein innskoten a (lag-de eller kast-a-de). Etter s, t, p, og k vert d'en omgjort til ein t, av og til òg etter r, l og n. I supinum endar dei på -t, i partisipp på -d.
Nokre døme:
Konjunktivformene av desse verba er telje, døme, kaste; imperativformene i eintal tel!, døm! og kasta!.
Talord
Talorda har eit fullstendig og eit enklare, meire alminneleg bøyingsmønster. Det alminnelege mønsteret:
Saksedyr
Kjenneteikn
Saksedyr er små til mellomstore insekt med cerci omdanna til store sklerotiserte «saksar». Desse er oftast størst hjå hannen. Dei har bitemunn og middels lange, trådforma antenner. Bakvengjene halvsirkelforma og membranøse, og vert falda saman sirleg under dei læraktige stumpane som er dei reduserte forvengjene. Somme artar er heilt vengjelause, medan andre er særs dyktige flygarar.
Ulike artar varierer i storleik. Dei minste vert ikkje stort større enn 7 millimeter, medan dei største kan bli så mykje som 5 centimeter.
Levesett
Saksedyra er vanlege, men ikkje spesielt godt kjende. Dei fleste framstår som nattaktive altetarar som både et levande og daudt bytte. Halesaksa vert nytta i jakta, i tillegg til i forsvar mot predatorar, som del av paringsleiken og til å reinska kroppen for avfallsstoff.
Dei har ufullstendig forvandling og yngelpleie - hoa passar på egg og dei første nymfestadia.
Systematikk
Ordenen vert delt inn i 10 familiar i tre underordenar. Grupper utan norske artar er markert med asterisk (*):
Orden Saksedyr - Dermaptera
Overfamilie Forficuloidea
Carlos Eduardo Bendini Giusti
Carlos Eduardo Bendini Giusti er ein brasiliansk fotballspelar.
Han spela for klubbane Gainare Tottori, Tochigi SC, Kashiwa Reysol og Kawasaki Frontale.
Egil Gjelland
Egil Gjelland er ein norsk skiskyttar-trenar og tidlegare skiskyttar frå Voss.
Gjelland sine beste resultat har kome på stafettlaget. I Salt Lake City i 2002 vann han gull saman med Ole Einar Bjørndalen, Halvard Hanevold og Frode Andresen. I VM 2005 i Hochfilzen var Gjelland på nytt med på å ta stafettgull, Noregs første VM-gull i stafett på 38 år.
Den hittil einaste individuelle sigeren i verdscupen tok Gjelland på jaktstarten 17. desember 2004 i Östersund.
Egil Gjelland er sidan 2002 gift med skiskyttaren Ann Elen Skjelbreid.
Vigfus Viga-Glumsson
Vigfus Viga-Glumsson (Vigfúss Víga-Glúmsson) var ein islandsk skald som levde omkring år 1000. Han kan ha vore fødd om lag 955 og døydde truleg etter 1015.
Far hans var Viga-Glum Eyolfsson (Draps-Glum), om han finst det ei eiga soge: Víga-Glúms soga. Vigfus er omtala både i denne soga og i to andre islandske soger: Tåtten om Ogmund Dott og Soga om Ljosvetningane. Han er òg nemnd i Soga om Olav Tryggvason, Jomsvikingsoga og i Fagerskinna.
Vigfus var truleg òg med Eirik jarl i slaget ved Svolder, men deretter ser det ut til at han reiste attende til Island for godt. Han er nemnd som stamfar for ei mektig slekt i Øfjorden på Island. Når han døydde er ikkje kjent.
Kjende dikt av Vigfus Viga-Glumsson er Dikt om Håkon jarl og Lausavise (sjå ovanfor).
Bøfjorden i Hyllestad
Bøfjorden er ein fjordarm på nordsida av Sognefjorden i Hyllestad kommune. Fjorden strekkjer seg 4 km rett nordover og er over 3 km brei ved innløpet.
Fjorden har innløp mellom Kjekenest sør for Rysjedal og Stavsneset. Grenda Bø, som fjorden er kalla opp etter, ligg på vestsida av fjorden, nord for Tjømeneset, medan Heggebøen ligg tvers over fjorden på andre sida, nord for Gardsendneset. I botn av fjorden ligg bruka Indrebø og Leirvik.
Sognesjøen
Sognesjøen er den ytste delen av Sognefjorden som ligg mellom Gulen i sør og Solund i nord. Fjordstykket har ei lengd på om lag 35 km og strekkjer seg frå holmane Storesvalene nord for Holmengrå fyr og inn til Tollesundet ved kommunegrensa til Hyllestad. Begge sidene av fjorden er prega av mange øyar og holmar.
Sognesjøen er 200-1.300 meter djup, djupast i vest og nord. Den har fjordvatn i øvre lag, kystvatn i midtre lag, og atlantisk havvantn i de dypere vasslaga. I øygarden i Gulen ligg Sognesjøen havforskningsstasjon, ein av åtte faste stasjonar under Havforskningsinstituttet. her måles temperatur og salinitet i ulike djup.
Geografi
På nordvestsida i Solund kommune ligg Nautøyna, heilt i vest dei verna øygruppene Indrevær og Utvær med Utvær fyr – det mest vestlege i Noreg. Innanfor desse øygruppene går Straumsfjorden nordover og vert avgrensa i aust av Ytre Sula og dei andre storøyane i Solund: Steinsundøy, Nesøyna, Sula og Losna. Mellom Ytre Sula og Steinsundøya ligg ytre Steinsund, medan indre Steinsund ligg mellom Steinsundøya og Sula. Nessefjorden strekkjer seg nordover mellom Nesøyna og Sula, medan Krakehellesundet strekkjer seg nordover mellom Sula og Losna til Tollesundet og vidare til Åfjorden.
På søraustsida i Gulen kommune er dei største øyane Hille og Hisarøyna. På sørsida av Hiserøyna er utløpet av Gulafjorden som har innløp mellom alle øyane og holmane, og som dominerar Gulen kommune austover. Heilt sør i Sognesjøen ligg øygruppa Vassøyane og skapar ei havbukt frå Sogneoksen og innover som er kalla Djuposen.
I 1809 drukna fire menn frå Tynning, Instefjord og Oppedal på Sognefjorden under ei reise over til Lavik. I 1815 drukna tre menn frå Fallebø og Brosvik på Sognesjøen.
Botnforhold og geologi
Sognesjøen har særs variert havbotn og geologi. I nordaust mot Hyllestad er botnen djup og jamn, med granittisk gneisbotn i grunnfjellskjoldet. Sognefjorden er ein terskelfjord med tidlegare smeltevassløp, og kor ismasser har brakt med seg store mengder sand og grus utover botnen og avsett dei som ein undersjøisk morenerygg i utløpet, ved overgangen til Sognesjøen. Frå 2800 meters djup reiser det seg ein 1500 meter høg morenerygg som vert brote av ei djuprenne langs nordkysten (Hyllestad-sida).
Heilt ut til midten av Sognesjøen, ved sørspissen av Store Sula (Solund) og Hisernøya, er djupet 700–950 meter. Botnen tar form av ei djuprenne forma av smeltevatn i tidlegare istider, slik som òg i Sognefjorden. Deretter vert sjøen eit stykke djupare og inntil 1298 meter djup mellom Ytre Sula og Hille. Denne djuphavsrenna fortsettar smalt utover langs resten av nordkysten og dei ytre øyane i Solund. Utanfor Hille-Sula-linja vert derimot Sognesjøen grunn langs sørkysten og øygruppene i Gulen kommune – med eit stort tal holmar og skjer og elles grunner under 200 meter, omgitt av djupe sprekkdanningar. Her ute går nordkanten av dei kaledonske dekka der fjellkjedefoldinga støyter mot det hardare grunnfjellskjoldet i nord. Vassøyane og nokre andre ytre øygrupper er devonske avsetningar på kaledonske massar.
Kystlei og fiske i Sognesjøen
Rekna frå søraust mot Vassøyane og Fensfjorden, og innover fjorden mot Sognefjorden og deretter ut langs Solund-øyene mot sørvest, finn vi følgjande viktige fyranlegg, med angitt høgd over havet i meter (m), lysvidde i nautiske mil (nm), og fargar:
Større ankringsplassar og marinaanlegg finst i Gulen ved Bardvågen (Byrknesøy), Grønøyna, Koksøy, Eivindvik, Ramsvik (Hisernøya), i Hyllestad ved Svartnes og Risnesøy, og i Solund ved Guleskjeret (Nesøyna), Steinsundvika (Steinsundøyna), Trovågen (Ytre Sula) og Lyngøy (Indrevær). Talet på anlegg for fiskeoppdrett som vender mot Sognesjøen er 20 i Gulen, 1 i Hyllestad, og 16 i Solund.
Frå gamalt har det vorte eit rikt krabbe- og hummerfiske i Sognesjøen. Bårøy og Byrknesøy hadde viktige handelsplassar for omsetjing av skalldyr og fisk. Det var eit rikt sildefiske ut av Sognesjøen, men det gjekk kraftig attende på 1870-talet og 1960-talet. Langs Sognefjorden har tradisjonen med kombinert fiske og sauehald (fiskarbonden) vore ein viktig overlevingsstrategi under dei mange naudsåra på 1800-talet.
Fuglevern ved Sognesjøen
Sognesjøen er avgrensa av øygrupper med meir enn 200 småøyar og skjer, og mange av desse er verdfulle hekke- og trekkplassar for sjøfuglar og vadefuglar. Her finn vi mellom anna svartand, siland, brunnakke, ærfugl, grågås og noko meir sjeldan òg raudnebbterne, strandsnipe, toppskarv og unntaksvis teist og hubro.
Regjeringa vedtok i 1993 Verneplan for sjøfugl som anviste 57 fuglereservat på i alt 11 km² langs kysten av Sogn og Fjordane, av det 10 reservat ved Sognesjøen. Utover 10 sjøfuglreservat er det eit våtmarksreservat og eit myrreservat. Det er ingen landskapsvernområde i Ytre Sogn.
I Gulen er Vassøyane naturreservat heilt i sør det einaste våtmarksreservatet i området, kor alle dei hundre Vassøyane er verna. Vest for Vassøyane ligg eit stort tarefelt som er viktig for ærfugl. Elles er det fem sjøfuglreservat i Gulen: Ramsbarden naturreservat, Kvernøyna naturreservat, Sogneoksen naturreservat, Guleskjeret naturreservat, Lihellene naturreservat på i alt 2160 dekar. Grima naturreservat ligg inne i Byrknesøygruppa og har eit av fylkets tjue verna myrområde.
I Solund ligg heilt vest Utvær naturreservat og Indrevær naturreservat med talrike fuglefjell. På sørspissen av Steinsundøy ligg det lille Oddeholmane naturreservat, og på sørspissen av Losna Torsholmane naturreservat. Dei to sistnemnte ligg ut mot sjølve Sognesjøen.
Nedanfor vert dei viktegaste sjø- og vadefuglartane angitt med talet hekkande par talt i 2007 eller 2008. Dei vert angitt for kvart fuglereservat (landareal i dekar) rekna frå søraust innover Gulensida og utover Solundsida til ytre Sognesjøen i sørvest:
Elles har selartane havert og steinkobbe yngleplassar i Sognefjorden, mellom anna på Utvær og Indrevær. I havet kan ein og unntaksvis treffa på vågekval, seikval, finnkval, knølkval, nise, kvitskjeving og grindkval.
Rasmus Glomnes
Rasmus Glomnes var ein norsk emissær, bonde og forfattar. Han var frå Oppstryn i Stryn kommune. Glomnes reiste for Indremisjonen i vinterhalvåret og dreiv gardsbruk om sommaren.
Adjektivfrase
Ein adjektivfrase (AP) er ein frase med eit adjektiv som kjerne.
Bøyingsklasse
Ein bøyingsklasse er ein ordkategori som skil seg ut frå andre ord av same fonemiske struktur gjennom ulike morfologiske prosessar. Eit språk deler leksema sine i bøyingsklassar når fonologisk like stammar realiserer same grammatiske ord med ulike morfologiske prosessar.
Den arabiske halvøya
Den arabiske halvøya (arabisk شبه الجزيرة العربية šibh al-jazīra al-arabīya) eller berre Arabia er ei ørkendekt halvøy i Sørvest-Asia, mellom Afrika og resten av Asia. Området er ein viktig del av Midtausten og spelar ei særs viktig geopolitisk rolle med store førekomstar av olje og naturgass. I 2008 var det om lag 70 millionar innbyggjarar på Den arabiske halvøya.
Vest for halvøya ligg Raudehavet og Aqababukta, i søraust ligg Arabiahavet (ein del av Indiahavet) og i nordaust Omanbukta, Hormuzsundet og Persiabukta.
Genesis av Genesis
Genesis er det tolvte studioalbumet til det engelske rockebandet Genesis, gjeve ut 3. oktober 1983 på Charisma og Virgin Records. Etter turneen deira i 1982, då dei gav ut konsertalbumet Three Sides Live, tok Genesis ein åtte månader lang pause før dei kom saman att våren 1983 for å spele inn eit nytt studioalbum, det første sidan Abacab (1981). Det var det første albumet deira som vart skriven, innspelt og miksa i sin heilskap i The Farm, studioet som dei eigde på eiga hand. Tittelen kom av at heile albumet vart skriven av gruppa i lag. I følgje AllMusic etablerte albumet som «no hovudsakleg eit popband», men «kunstrock vert stadig nytta til å fargeleggje».
Genesis vart ein salssuksess då det kom ut. Albumet gjekk til topps på albumlista i Storbritannia og nådde niandeplassen på den amerikanske Billboard 200, der det selde over fire millionar eksemplar. Det vart gjeve ut fem singlar i 1983 og 1984, der «Mama» vart den største hitten med ein fjerdeplass på den britiske singellista. Genesis vart ommastra i 2007 med nye miksar i stereo og 5.1 kringlyd, som ein del av plateboksen Genesis 1983–1998.
Bakgrunn og innspeling
I oktober 1982 bestod besetning i Genesis av trommeslagaren og songaren Phil Collins, klaverspelaren Tony Banks og gitaristen og bassisten Mike Rutherford, og med seg på scenen hadde dei trommeslagaren Chester Thompson og gitaristen Daryl Stuermer, og dei var nettopp ferdig med ein to månader lang turné i Nord-Amerika og Europa, for å marknadsføre det tredje konsertalbumet deira, Three Sides Live. Dei hadde òg nettopp heldt ein enkel konsert kalla Six of the Best med den originale Genesis-frontmannen og songaren Peter Gabriel og den tidlegare gitaristen Steve Hackett for å reise midlar for verdsmusikkfestivalen til Gabriel, WOMAD, etter denne hamna i økonomiske problem. Genesis tok så ein pause og bandmedlemmane arbeidde med soloprosjekt.
Reginaldo Antonio da Silva
Reginaldo Antonio da Silva er ein brasiliansk fotballspelar.
Den arabiske halvøya
Land på Den arabiske halvøya
Bortsett frå Jemen er desse landa (kalla Dei arabiske statane ved Persiabukta) av dei rikaste landa i verda.
Geografi
Geologisk er det kanskje meir passande å kalla regionen det arabiske subkontinentet sidan det ligg på ei eiga jordskorpeplate, den arabiske plata, som flyttar seg bort frå Afrika og nordover mot den eurasiske plata og som har danna Raudehavet og Zagrosfjella. Bergartane som stikk opp av jorda varierer systematisk gjennom Arabia. Dei eldste bergartane finn ein i det arabisk-nubiske skjoldet ved Raudehavet under tidlegare sediment som vert yngre jo nærare ein kjem Persiabukta. Den kanskje best bevarte ofiolitten på jorda, Semailofiolitten, ligg eksponert i fjella i Dei sameinte arabiske emirata og nord i Oman.
Halvøya består av:
Arabia har få innsjøar eller permanente elvar. Dei fleste vert drener via kortvarige elvar kalla wadiar, som er tørre bortsett frå i periodar med regn. Det finst mange gamle akvifuger under det meste av halvøya, og der dette vatnet kjem til overflata finst det oasar, som i Al-Hasa og Qatif, to av dei største oasane i verda med jordbruk, særleg palmer som gjer halvøya til den største produsenten av daddelpalmer i verda. Klimaet er ekstremt varmt og tørt og halvøya har ingen skogar, sjølv om ein har vokster som er tilpassa ørkenen i heile regionen.
Eit platå på meir enn 800 meter over havet dekkjer det meste av Den arabiske halvøya. Platået heller austover frå dei bratte skrentane langs kysten av Raudehavet til dei grunne farvatna ved Persiabukta. Dei indre områda er karakterisert ved cuestas og dalar, som vert drener av fleire wadiar. Ein halvmåneforma område med sand og grusørkenar ligg i aust.
Genesis av Genesis
Bakgrunn og innspeling
Banks forklarte at albumet var eit resultat av at gruppa valde å «skrive og spele inn eit album samstundes, frå start til slutt». Gruppa meinte at dei sterkaste songane deira var songane dei hadde skrive i lag, så dei valde å lage heile albumet deira på denne måten utan å bruke idear som nokon hadde kome med på førehand. Før hadde kvart medlem teke med seg ferdige eller delvis ferdige songar i studio, noko som førte til at dei andre medlemmane fekk mindre å seie i utviklinga av desse songane. Denne gongen kom alle songane til via jamming og improvisasjonar i studio som vart som spelte inn på lydband, som sikra at bandet heldt seg samla og songane heldt seg friske. Banks sa at dette gjorde innspelinga meir spanande og spontan. Dette samarbeidet førte til at dei tre medlemmane vart oppførte som låtskrivarar på alle songane, noko dei ikkje hadde gjort sidan The Lamb Lies Down on Broadway (1974). Samarbeidet gjorde òg at albumet fekk den tittelen det fekk, Genesis, for å vektlegge at albumet var skrive i lag.
Bryde Island
Bryde Island er ei øy som er 10 km lang og 5 km brei og som ligg like sørvest for Lemaire Island, utanfor vestkysten av Graham Land i Antarktis. Ho vart oppdaga av Belgica-ekspedisjonen (BelgAE) under Adrien de Gerlache, 1897–99, og kalla opp etter Ingvald Bryde, ein norsk agent som arrangerte kjøpet av ekspedisjonsskipet «Belgica».
Genesis av Genesis
Bakgrunn og innspeling
Genesis synte at gruppa gjekk mot kortare, meir beintfram og radiovenlege songar. Rutherford sa at gruppa hadde gått så langt dei kunne i retninga progressiv rock og kunstrock sidan tidleg i 1970-åra og ønskte å skrive og spele inn songar på ein meir avslappa måte enn tidlegare. Banks meinte musikken og den totale stilen på Genesis, var noko bandet hadde strekt seg etter i mange år, særleg at dei var meir aggressive i kantane. Han skildra side ein som «hovudakta», medan side to har «karakterstykka».
Buff Island
Buff Island er ei øy som ligg 3 nautiske mil sørvest for Joubin Islands og 10,5 nautiske mil sørvest for Cape Monaco på Île Anvers, i sørvestenden av Antarktiske Arkipel. Øya vart først vist og namngjeven på eit kart frå 1936 av British Graham Land Expedition under Rymill.
Genesis av Genesis
Bakgrunn og innspeling
Hovudinstrumenta Banks nytta på albumet var Prophet 10, Synclavier, ein E-mu Emulator, eit Yamaha CP-70 elektrisk piano og ein ARP Quadra på «Mama». På eit punkt på albumet, vart det nytta ein sample frå filmmusikken til 2001: A Space Odyssey. Collins sa: «Du speler ein akkord og ein og halv av det på halv fart og ein part på dobbel fart og det høyrest vakkert ut». Collins spelte på eit Simmons elektronisk trommesett.
«Mama»
«Mama» oppstod under ein jam der Rutherford leika seg med ein Linn LM-1 trommemaskin gjennom ein gated reverb-effekt og ein Mesa Boogie-forsterkar, og «skrudde opp lyden særs høgt», så mykje at forsterkarane hoppa på studiogolvet. Collins vart inspirert til å gå for ein vokal som likna stilen John Lennon brukte på sin versjon av «Be-Bop-A-Lula» på versa av songen. Latteren hans var inspirert av songen «The Message» av rap-bandet Grandmaster Flash and the Furious Five som gjer noko liknande. Padgham hadde hatt med seg singelen til bandet så dei skulle få høyre han. Collins gjorde latteren under ein improvisasjon av «Mama» og bandet likte det så godt at dei tok det med på songen. Gruppa var i tvil om Collins kunne gjenskape latteren på scenen, men det var ingen problem.
Ein dag hadde bandet med seg ein koto i studio, og denne vart spelt gjennom ein E-mu Emulator og nytta som ein sample for perkusjonseffekt på songen, dels fordi Banks hadde prøvd andre ting og ikkje funne ein lyd som passa.
Då dei skulle velje den første singelen frå albumet, venta Rutherford at manageren til Genesis, Tony Smith, og plateselskapet kom til å velje eit anna spor enn «Mama», men sa «full pott til dei, dei gjekk med på å gje ut noko som var litt annleis». Rutherford meinte seinare at «Mama» var ein av dei beste songane på albumet, og var nøgd etter at singelen klatra høgt på singellistene med ein song som representerte «alt Genesis handla om» på den tida.
Andre songar
«That's All» oppstod frå eit enkelt pianoriff av Banks etterfølgd av eit trommemønster som gav ei stemning bandet ønskte å utvikle vidare. Kvart medlem sa The Beatles var ein inspirasjonen for songen. Collins sa at trommestilen hans på songen etterlikna trommeslagaren deira Ringo Starr. Orgelsoloen vart spelt på ein Synclavier som etterlikna eit Hammond B-3-orgel, trass i at ein kan sjå det motsette i musikkvideoen.
«Home by the Sea» fortel soga om ein innbrotstjuv som bryt seg inn eit hus, men finn ut av det er heimsøkt og vert fanga av gjenferda som spøkjer der, og vert så tvungen til å lytte til livssogene deira. Collins hadde repetert linja «home by the sea» over heile songen før Banks skreiv tekst til songen og brukte denne linja til å kome på soga i songen. Songen oppstod då bandet spelte til ein Linn trommemaskin. Både Banks og Rutherford la ned eit grunnspor på klaverinstrument og gitar, medan Collins song «home by the sea»-linjene. Bandet hadde då ein idé å arbeide ut frå. Dei spelte så inn songen på nytt på kvar sine lydband og Collins erstatta trommemaskinen med sine eigne trommer.
«Second Home by the Sea» utvikla seg frå ein improvisasjon som byrja med Collins som spelte eit trommeriff som Banks og Rutherford likte og spelte over. Banks estimerte at dei jamma i to timar på denne ideen den eine dagen og like mange timar den neste dagen. Dei heldt partane dei likte best.
«It's Gonna Get Better» har ein introduksjon på klaverinstrument som Banks sampla frå eit album for klassisk musikk for cello, og som han ønskte å opphavleg bruke for å få ein god strykarlyd på instrumentet sitt, men klarte det ikkje. Han spelte fire tonar samstundes ved å bruke den same samplelyden, men skapte uventa ein lyd med harmoniar vove inni kvarandre, som han valde å bruke.
Utgjeving
Genesis kom ut 3. oktober 1983 på Charisma og Virgin Records i Storbritannia og på Atlantic Records i USA. Det gjekk til topps på UK Albums Chart for ei veke frå 15. oktober 1983 og låg 51 veker inne på lista. Det gjekk inn på lista att i nye 15 veker mellom 1984 og 1987. Albumet nådde niandeplassen på Billboard 200 og låg 41 veker inne på lista. I Storbritannia selde albumet til gullplate same dagen det kom ut for 200 000 selde eksemplar. I desember 1983 nådde det platinaplate og i oktober 1987 dobbel platina for 600 000 selde eksemplar.
Fire singlar frå albumet kom ut mellom august 1983 og juni 1984. Ein 12"-singel med lengre versjonar av «Mama» og «It's Gonna Get Better» kom òg ut, og versjonen av sistnemnde hadde eit ekstra vers og refreng.
Genesis filma musikkvideoar for «Mama» og «Illegal Alien», begge filma etter kvarandre på same filmsettet.
Mottaking
I ein artikkel om bandet og albumet i september 1983 i Sounds skildra Bill Black Genesis som «ein stundom frustrerande cocktail av frekk låtskriving» som soloalbuma til Collins tydelegvis hadde brakt til songane, «krydra med lokkande påminningar» om den meir progressive og kunstrockprega fortida deira. Han kritiserte «It's Gonna Get Better», og oppsummerte denne som «reint formelbasert» og samanlikna klaverlyden i bakgrunnen med «kosmisk Elgar», men meinte «Mama» var «så rått som det truleg er mogeleg å få med Genesis post Gabriel» og noko som skilde seg kraftig frå dei tidlegare songane deira. I ei seinare melding for AllMusic vurderte Stephen Thomas Erlewine albumet til tre og ei halv stjerne av fem. Han kritiserte albumet for å ikkje henge saman, men meinte at dei fleste av songane kvar for seg var eineståande, «dei balanserte slike glatte, pulserande popmelodiar som 'That's All' med ein ny tøtsj av verkande balladar.» Han rosa òg at bandet hadde klart å omdefinere seg sjølv som ei popgruppe. Meldaren i Kerrang! meinte at etter albumet «hadde byta ut teknisk kompleksitet og kunstferdigheit med ei like makelaus enkelheit», som skapte «eit Genesis-album for folk som vanlegvis hatar Genesis» og «flott musikk for massane».
I 1985 vart albumet nominert til Grammyprisen for beste rockesong av ein duo eller gruppe, medan «Second Home by the Sea» vart nominert til beste rockceinstrumental.
Mike Rutherford har kalla dette albumet favoritten sin blant Genesis-albuma.
Medverkande
Henta frå det originale plateomslaget frå 1983.
Den arabiske halvøya
Land og hav
Det frodige jordsmonnet i Jemen har gjort at det meste av landet er busett frå sjøen og opp til dei 3000 meter høge fjella. I dei høgareliggande områda er det bygd terrassar for å kunne drive jordbruk.